
					Referat de aprobare 							privind înființarea societății comerciale PIEȚE ȘI TÂRGURI DROBETA SRL, societate cu răspundere limitată de drept public și de interes local, în subordinea Consiliului Local al Municipiului Drobeta Turnu Severin  având drept asociat unic Municipiul Drobeta Turnu Severin

	Având în vedere necesitatea creșterii calitative și diversificării activităților privind modalitățile de organizare a comerțului în zonele publice de la nivelul Municipiului Drobeta Turnu Severin, în condiții de protecție a consumatorilor, de concurență loială între agenții economici, persoane fizice și juridice, care să statueze condițiile minime de dotare a zonelor de comerț, precum și  regulile generale de funcționare a formelor specifice de comerț și de prestări servicii, consider că se impune crearea unei societăți comerciale de interes local, în subordinea Consiliului Local a Municipiului Drobeta Turnu Severin, având drept asociat unic Municipiul Drobeta Turnu Severin.
	Prin înființarea unei astfel de societăți se urmărește elaborarea și implementarea unor standarde de calitate și cost pentru serviciile publice desfășurate la nivelul piețelor, târgurilor și oboarelor existente la nivelul municipiului, creîndu-se astfel premisele necesare pentru creșterea calității serviciilor publice prestate/furnizate către cetățeni și mediul de afaceri.
	În acest context, ținând cont de oportunitățile oferite de dispozițiile Legii nr. 31/1990 privind societățile comerciale, consider că înființarea unei societăți cu răspundere limitată care să aibă drept obiect principal de activitate, închirierea și subînchirierea bunurilor imobiliare proprii sau închiriate, cu referire la bunurile aferente piețelor, târgurilor și oboarelor de la nivelul municipiului este benefică cel puțin din următoarele motive :
· existența posibilității de a desfășura mai multe activități secundare în afara activității principale, prin care pot fi obținute venituri substanțiale la bugetul local;
· posibilitatea depunerii de proiecte pentru obținerea de fonduri nerambursabile de la stat;
· posibilitatea atragerii de fonduri europene;
· asociatul unic, în speță Municipiul Drobeta Turnu Severin, are dreptul să participe la luarea oricăror decizii cu excepția cazurilor prevăzute în actul constitutiv;
· activitatea economică se desfășoară conform precizărilor din actul constitutiv al societății comerciale.
· posibilitatea realizării de activități cu eficiență economic sporită față de alte forme de organizare;
· existența unei proceduri simplificate și rapide în ceea ce privește realizarea obiectului de activitate;
· existența posibilității reinvestirii a 50% din profitul realizat.
Pentru aceste considerente propun spre aprobare Consiliului Local al Municipiului Drobeta Turnu Severin înființarea societății comerciale PIEȚE ȘI TÂRGURI DROBETA SRL, societate cu raspundere limitată de drept public și de interes local, în subordinea Consiliului Local al Municipiului Drobeta Turnu Severin  având drept asociat unic Municipiul Drobeta Turnu Severin, societatea urmând să dobândească personalitate juridică după înregistrarea la Oficiul Registrului Comerțului de pe lângă Tribunalul Mehedinți.
Sediul social al SC PIEȚE ȘI TÂRGURI DROBETA SRL  va fi situat în Drobeta Turnu Severin, str. Piața Mircea, nr. 1, județul Mehedinți, acesta urmând să funcționeze după aprobarea de către Consiliul Local prin hotărârea de înființare a societății comerciale. Bunurile imobile necesare desfășurării activității către noua societate, în speță Piața Mircea, Târgul Veterani, Piața Agroalimentară Crihala, Piața Crișan respectiv Piața Schela Cladovei vor fi date în administrare după înființarea societății.
Propun de asemenea ca aportul Municipiului Drobeta Turnu Severin la constituirea capitalului social al SC PIEȚE ȘI TÂRGURI DROBETA SRL  să fie în cuantum de 200 lei, divizat în 20 de părți sociale a câte 10 lei, fiecare aparținând în totalitate asociatului unic, durata pentru care se înființează societatea fiind nedeterminată.
Activitatea principală a societății este închirierea și subînchirierea bunurilor imobiliare proprii sau închiriate, cu mențiunea că sociatatea nou înființată va avea cuprinse în actul constituiv și o serie de activități secundare.
De asemenea în vederea realizării măsurilor privind înființarea SC PIEȚE ȘI TÂRGURI DROBETA SRL  propun următoarele:
· mandatarea ca reprezentant al Consiliului Local al Municipiului Drobeta Turnu Severin al d-lui. Popescu Marius Scarlat identificat cu C.I. seria MH, nr. 362531, având CNP 1560909250575, pentru a semna Actul constitutiv al SC PIEȚE ȘI TÂRGURI DROBETA SRL  și pentru a reprezenta interesele asociatului unic în relațiile cu societatea nou înființată;
· angajarea personalului din cadrul societății comerciale în condițiile legislației în materie existând posibilitatea angajării prsonalului din cadrul Serviciului Public de Administrare Piețe Târguri și Oboare din subordinea Consiliului Local al Municipiului Drobeta Turnu Severin, angajarea realizându-se conform organigramei și statului de funcții aprobate de legislativul local;
· la data constituirii SC PIEȚE ȘI TÂRGURI DROBETA SRL , aceasta preia activul și pasivul Serviciului Public de Administrare Piețe Târguri și Oboare din subordinea Consiliului Local al Municipiului Drobeta Turnu Severin substituindu-se în drepturile și obligațiile acestuia, inclusiv în litigiile aflate pe rolul instanțelor judecătorești;
· se mandatează d-l. Popescu Marius Scarlat identificat cu C.I. seria MH, nr. 362531, având CNP 1560909250575, să reprezinte Municipiul Drobeta Turnu Severin la îndeplinirea formalităților necesare dobândirii personalității juridice de către SC PIEȚE ȘI TÂRGURI DROBETA SRL și să semneze în fața instituției competente actele juridice care se impun.

PRIMAR,
MARIUS SCRECIU

